कहानी: भ्रष्टाचार विरोधी आंदोलन के बाद अरंविद केजरीवाल अपने टीम मेंबर्स के साथ दिल्ली विधानसभा चुनाव लड़ने के लिए एक नई पॉलिटिकल पार्टी का गठन करते हैं। यह पार्टी किस तरह अपने गठन के तुरंत बाद सत्ता में आ जाती है और दोबारा चुनाव होने पर पूर्ण बहुमत में वापसी करते हैं।रिव्यू: एक अच्छी डॉक्यूमेंट्री की यह खासियत होती है कि वह आपके सामने उन इवेंट्स को सामने रखती है जिन्हें आप भूल चुके हैं और यह इवेंट्स काल्पनिक नहीं होते। ऐन इन्सिग्निफिकंट मैन में बखूबी इसे बढ़चढ़ कर दिखाया गया है। अरविंद केजरीवाल ने इस फिल्म में अपनी ही भूमिका निभाई है। इस फिल्म को बनाने वाले खुशबू रंका और विनय शुक्ला ने इस फिल्म को शूट करने के लिए खुद को इस पूरे हंगामे के बीच रखा है कि किस तरह पॉलिटिकल पार्टी का गठन हुआ। डायरेक्टर्स ने हंगामे के बीच जाने के लिए खुद को दी गई छूट का भरपूर फायदा उठाया है। इस फिल्म की सबसे अच्छी खूबी यह है कि पूरे 96 मिनट में कहानी के साथ पूरी तरह ऑब्जेक्टिविटी बरती गई है। फिल्म में केजरीवाल के सबसे बुरे दौर को भी दिखाया गया है। इसके अलावा पार्टी के एक नेता की मौत और चुनाव प्रचार के दौरान पार्टी कार्यकर्ताओं के बीच हल्की-फुल्की बातचीत को भी दिखाया गया है। यहां तक कि फिल्म में वह क्षण भी दिखाया गया है जब पार्टी कार्यकर्ता केजरीवाल से यह सवाल पूछ रहे हैं कि उन्होंने आखिर किस आधार पर चुनाव में उम्मीदवारों का चयन किया है। इस पूरी डॉक्यूमेंट्री का सबसे मजबूत पक्ष अभिनव त्यागी और मनन भट्ट की बेहतरीन एडिटिंग है। इसके कारण फिल्म देखते हुए आपको ऐसा लगता है कि आप कोई डॉक्यूमेंट्री नहीं बल्कि एक थ्रिलर फिल्म देख रहे हैं। इस कारण आप आखिरी पलों तक फिल्म देखने के लिए मजबूर हो जाते हैं। यह एक ऐसी छोटी भारतीय फिल्म है जो इतनी महत्वपूर्ण है जिसे शायद आप इस वीकेंड पर देखना पसंद करें।